# 19. sajand

Viimased sündmused maailmas • Aastate loend • Aasta päevad
◄ |
1. aastatuhat |
**2. aastatuhat**
| 3. aastatuhat

◄ |
17. sajand |
18. sajand | **19. sajand**
| 20. sajand
| 21. sajand

1800. aastad |
1810. aastad |
1820. aastad |
1830. aastad |
1840. aastad |
1850. aastad |
1860. aastad |
1870. aastad |
1880. aastad |
1890. aastad

Euroopa kaart pärast Viini kongressi 1815. aastal
Eugène Delacroix' romantistlik õlimaal „Vabadus viib rahva barrikaadidele“, 1830, 260×325 cm, Louvre'i galeriis Pariisis
Tallinna ehk varasema nimega Revali vanasadam Aleksei Bogoljubovi maalil, 1853
Anton von Werneri maal Berliini kongressi viimasest koosolekust, mis toimus 13. juulil 1878
Ameerika Vabadussammas, mis püstitati New Yorgi lahte Hudsoni jõe suudmesse 1886. aastal
Kirjaoskus Austria-Ungari keisririigis 1880. aastatel
1880. aastate kõrgklassi mood
Euroopa kaart aastal 1890
Briti kuninganna Victoria teemantjuubeli foto 1893. aastast
**19. sajand** ehk **XIX sajandpKr** ehk **m.a.j** on kristliku ajaarvamise üheksateistkümnes sajand, mis algas 1. jaanuaril 1801 ja lõppes 31. detsembril 1900.

## Sündmused

### 1800. aastad

* 1801–1825 – Aleksander I valitsemisaeg Venemaal
* 1802–1811 – reformid riigivalitsemises ja hariduses Venemaal
* 1803 – Louisiana territooriumi ostmine kujunevates Ameerika Ühendriikides
* 1804 – Napoleon kuulutati keisriks
* 1804 – Prantsusmaal kehtestati tsiviilkoodeks
* 1805 – Austerlitzi lahing
* 1806 – kontinentaalblokaadi algus
* 1807 – Tilsiti rahu
* 1807 – esimese auriku reis Hudsoni jõel
* 1808–1809 – Venemaa sõda Rootsiga

### 1810. aastad

* 1812 – Napoleoni sõjakäik Venemaale
* 1812–1814 – Teine Iseseisvussõda Ameerika Ühendriikides
* 1813 – Vabadussõda Saksamaal
* 1813 – Leipzigi lahing
* märts 1814 – Pariisi vallutamine ja Napoleoni troonist loobumine
* 1814 – veduri edukas katsetamine
* 1814–1815 – Viini kongress
* 1815 – Saksa Liidu moodustamine
* 1815 – Napoleoni sada päeva
* 1815 – Waterloo lahing ja Napoleoni lõplik troonist loobumine
* 1817 – Wartburgis toimus rahvuslik meeleavaldus.
* 1818 – Ülesaksamaalise Üliõpilasliidu loomine

### 1820. aastad

* 1820 – Missouri kompromiss Ameerika Ühendriikides
* 1821 – Lõuna- ja Põhjaühingute loomine Venemaal
* 1822 – Kreeka iseseisvuse väljakuulutamine ja põhiseaduse vastuvõtmine
* 1822 – Chiose veresaun
* 1823 – Monroe doktriin Ameerika Ühendriikides
* 26. detsember 1825 – Detsembrimäss ehk dekabristide ülestõus Venemaal
* 1825 – New Yorgi osariigis kaevati lõpuni Erie kanal, mis tõmbas aastakümneteks käima osariigi majanduse
* 1825 – esimese kaasaegse raudteeliini käikulaskmine
* 1825–1855 – Nikolai I valitsemisaeg Venemaal

### 1830. aastad

* 1830 – Juulirevolutsioon Prantsusmaal
* 1832 – Hambachi meeleavaldus
* 1832 – parlamendireform Inglismaal
* 1834–1843 – kodusõda Hispaanias
* 1835 – esimese raudteeliini avamine Saksamaal
* 1837–1901 – kuninganna Victoria valitsemisaeg Suurbritannia ja Iirimaa Ühendkuningriigis
* 1838 – Rahva Harta Inglismaal

### 1840. aastad

* 1845–1852 – Iirimaa suur näljahäda ja kartulimädanikust põhjustatud ikaldus Euroopas
* veebruar 1848 – revolutsiooni algus Itaalias
* veebruar 1848 – revolutsiooni algus Prantsusmaal
* märts 1848 – revolutsiooni algus Austrias ja Preisimaal
* oktoober 1848 – Viini ülestõusu mahasurumine
* detsember 1848 – Louis Bonaparte'i valimine Prantsusmaa presidendiks
* 1848 – Kommunistliku partei manifest
* veebruar–juuli 1849 – Rooma vabariik
* aprill 1849 – Ungari kuulutamine iseseisvaks riigiks

### 1850. aastad

* 1852–1870 – Teine keisririik Prantsusmaal
* 1853–1856 – Krimmi sõda
* 1854 – Ameerika Ühendriikides asutati Vabariiklik Partei
* 1855–1881 – Aleksander II valitsemisaeg Venemaal
* 1856 – Pariisi rahuleping
* 1858 – uue ajastu algus Preisimaal
* 1859 – Itaalia sõda Austriaga
* 1859 – John Stuart Milli "Vabadusest"
* 1859 – John Browni ülestõus

### 1860. aastad

* 1861 – Itaalia liitus 17. märtsil kuningriigiks
* 1861 – Venemaal kaotati pärisorjus
* 1861–1865 – Abraham Lincoln oli Ameerika Ühendriikide president
* 1861–1865 – kodusõda Ameerika Ühendriikides
* 1861–1878 – kuningas Vittorio Emanuele II valitsemine Itaalias
* 1. jaanuar 1863 – orjuse kaotamine konföderatsiooni osariikides
* 1864 – omavalitsus- ja kohtureform Venemaal
* 1866 – mustanahalised said kodanikuõigused Ameerika Ühendriikides
* 1866 – Veneetsia ühendamine Itaalias
* 1866 – Preisimaa võit sõjas Austriaga
* 1867 – teine parlamendireform Inglismaal
* 1867 – Põhja-Saksa Liidu moodustamine
* 1867–1876 – Ameerika Ühendriikides leidis aset Lõuna radikaalne rekonstruktsioon
* 1869 – Ameerika Ühendriikides valmis raudteeliin, mis ühendas maa ida- ja lääneosa

### 1870. aastad

* 1870 – Kirikuriigi ühendamine Itaalias
* 1870–1871 – Prantsuse-Saksa sõda
* märts-mai 1871 – Pariisi Kommuun
* 1871 – Saksa Keisririigi väljakuulutamine
* 1871 – Otto von Bismarcki valitsemisaeg kantslerina Saksa Keisririigis
* 1872 – Kolmekeisriliit Saksamaa, Austria-Ungari ja Venemaa vahel
* 1874 – Venemaal kehtestati üldine sõjaväekohustus
* 1875 – Prantsusmaa põhiseadus
* 1876 – Alexander Graham Bell leiutas telefoni.
* 1876 – Bulgaarias vallandus Aprilli ülestõus.
* 1876 – Montenegro, Serbia ja Bosnia kuulutasid Osmanite riigile sõja.
* 1876 – Austria-Ungari ja Venemaa keisririikide vahel sõlmiti 8. juulil salajane Reichstadti lepe.
* 1876–1877 – detsembrist jaanuarini toimus Konstantinoopoli konverents.
* 1877 – Austria-Ungari ja Venemaa keisririikide vahel sõlmiti 15. jaanuaril salajane Budapesti kokkulepe.
* 1877–1878 – toimus Üheteistkümnes Vene-Türgi sõda, Venemaa vabastas peaaegu kõik Osmanite Euroopa valdused.
* 1877 – Rumeenia, kes lõi lahku Osmanite riigist, kuulutas 9. mail välja iseseisvuse.
* 1878 – sotsialistidevastane seadus Saksa Keisririigis.
* 1878 – San Stefano rahuleping kui Berliini lepingu eelleping allkirjastati 3. märtsil.
* 1878–1881 – Kosovo vilajetis asutati ametlikult 10. juunil 1878 albaania rahva õiguste kaitseks Prizreni liiga, mille Osmanite sultan otsustas 1881. aastal vägivaldselt lõpetada.
* 1878 – Berliini kongress ja sellel sõlmitud Berliini leping: Montenegrot, Serbiat ja Rumeeniat tunnustati rahvusvaheliselt alates 13. juulist *de jure* iseseisvate riikidena; rajati Bulgaaria vürstiriik.
* 1878 – Austria-Ungari keisririik viis enda väed juuni–oktoobri jooksul Bosnia ja Hertsegoviinasse, algas selle okupatsioon.
* 1879 – Thomas Alva Edison leiutas elektrilambi.

### 1880. aastad

* 1881–1894 – Aleksander III valitsemisaeg Venemaal
* 1881 – Rumeenia kuulutas 13. märtsil välja kuningriigi.
* 1882 – Serbia kuulutas 6. märtsil välja kuningriigi.
* 1882 – 20. mail loodi Saksamaa ja Austria-Ungari keisririikide ning Itaalia kuningriigi vahel Kolmikliit.
* 1884 – kolmas parlamendireform Inglismaal
* 1888–1918 – keiser Wilhelm II valitsemisaeg Saksa Keisririigis

### 1890. aastad

* 1890 – Ameerika Ühendriikides võeti vastu trustidevastane seadus.
* 1890 – uus semstvoseadus Venemaal
* 1893 – Inglismaal loodi Tööerakond
* 1893 – Prantsuse-Vene sõjaline liit
* 1894–1917 – keiser Nikolai II valitsemisaeg Venemaal
* 1895 – demonstreeriti esimesi filme
* 1898 – Ameerika-Hispaania sõda
* 1899–1902 – Inglise-Buuri sõda

## 19. sajand Eestis

 *Pikemalt artiklis 19. sajand Eestis*
Eestis möödus 19. sajand Venemaa keisririigi koosseisus ning seda iseloomustasid sügavad ühiskondlikud, majanduslikud ja kultuurilised muutused. Sajandi alguses püsis seisuslik kord ning suur osa talurahvast oli pärisorjuses, kuid sajandi jooksul toimusid olulised reformid, mis parandasid talupoegade õiguslikku ja majanduslikku olukorda. Eestimaa kubermangus kaotati pärisorjus 1816. aastal ja Liivimaa kubermangus 1819. aastal, kuigi talurahva tegelik sõltuvus mõisatest vähenes järk-järgult. 1849. aastal võeti vastu uus talurahvaseadus, millega mõisate valdused jagati mõisa- ja talumaaks ning sai võimalikuks ka ulatuslikum talude päriseksostmine Liivimaa kubermangus. Talude päriseksostmist Eestimaa kubermangus alustati 1880. aastal.

Põllumajanduses suurenes turumajanduslik tootmine, rajati uusi tööstusettevõtteid ning paranesid transpordiühendused (1870. aastatel ehitati Balti raudtee). Linnade tähtsus kasvas ning hoogustus rahvastiku liikumine maalt linna. Linnadesse koonduv vaba tööjõud tõukas tagant tööstuse arengut. Kasvas viinatööstus ning tekkis tekstiilitööstus (suurim oli Kreenholmi Manufaktuur). Loodi ka teisi tööstusettevõtteid nagu näiteks Tallinna tselluloosivabrik, Lutheri vabrik ja Volta tehas.

1802. aastal taasavati Tartu ülikool. Sajandi esimesel poolel panid rahvusliku ärkamise alusele haritlased ja kultuuritegelased. Sajandi teisel poolel tugevnes eestlaste rahvuslik eneseteadvus, hakati välja andma eestikeelseid ajalehti, loodi seltse ning kasvas huvi eesti keele, ajaloo ja kultuuri vastu. 1857–1861 avaldati rahvuseepos, Friedrich Reinhold Kreutzwaldi "Kalevipoeg". 1860. aastatel muutus rahvuslik liikumine tänu talurahva võimaluste kasvule ning ühiskonna moderniseerumisele massiliseks. 1869. aastal toimus Tartus I üldlaulupidu. Rahvusliku liikumise juhtfiguuride hulka kuulusid Johann Voldemar Jannsen, Carl Robert Jakobson, Jakob Hurt ja Lydia Koidula.

Sajandi keskpaigas toimus usuvahetusliikumine. Mitmes piirkonnas kaasnes sellega ka ümberasumisliikumine. Pärast keiser Aleksander III võimuletulekut hakati senisest jõulisemalt rakendama venestuspoliitikat (venestusaeg). Hoolimata poliitilistest piirangutest suurenes eestlaste osalus hariduses, majanduses ja avalikus elus.

## Inimesed

* John Adams, USA president
* Aleksander I, Venemaa keiser
* Aleksander II, Venemaa keiser
* Mihhail Bakunin, anarhismiteoreetik
* Honore de Balzac, kirjanik
* Ludwig van Beethoven, helilooja
* Hector Berlioz, helilooja
* Otto von Bismarck, Preisimaa ja Saksamaa kantsler
* Napoleon Bonaparte, Prantsuse kindral, esimene konsul ja keiser
* Camillo Benso Cavour, Piemonte ja Itaalia peaminister
* Charles Darwin, evolutsiooniteooria looja
* Benjamin Disraeli, Suurbritannia peaminister
* Fjodor Dostojevski, kirjanik
* Alexandre Dumas vanem, kirjanik
* Alexandre Dumas noorem, kirjanik
* Franz Joseph I, Austria-Ungari valitseja
* Giuseppe Garibaldi, Itaalia vabadusvõitleja
* William Ewart Gladstone, Suurbritannia peaminister
* Vincent van Gogh, kunstnik
* Victor Hugo, kirjanik
* Thomas Jefferson, USA president
* Pjotr Kropotkin, anarhismiteoreetik
* Abraham Lincoln, USA president
* Friedrich Nietzsche, filosoof
* Karl Marx, kommunismiteoreetik
* Klemens Wenzel Lothar von Metternich, Austria kantsler
* Mutsuhito, Jaapani keiser
* Napoleon III, Prantsusmaa keiser
* Horatio Nelson, Briti admiral
* Leopold von Ranke, kaasaegse ajalooteaduse looja
* Nikola Tesla, leiutaja, elektri- ja mehaanikainsener ning füüsik
* Lev Tolstoi, kirjanik ja filosoof
* Jules Verne, kirjanik
* Oscar Wilde, iiri kirjanik
* Victoria, Suurbritannia kuninganna
* Arthur Wellesley, Wellingtoni hertsog, Suurbritannia väejuht ja riigimees
* Wilhelm I, Saksamaa esimene keiser
* Wilhelm II, Saksamaa kolmas ja viimane keiser

## Avastused, leiutised ja uuendused

* 1820 – Fabian Gottlieb von Bellingshauseni ja Mihhail Lazarevi juhitud ekspeditsioon avastas Antarktika.